Inmaculada Arricivita

**Inmaculada Arricivita Perez** (Mélida, Nafarroa, 1947) Zaragozako Unibertsitatean erizaintza diplomatua eta artista autodidakta da.

## Bizitza 
Inmaculada Arricivita 1947. urtean jaio zen, Melidan. Bere bizitzako lehen urteak herri horretan igarota, erizaintza ikastera joan zen, lehenbiziko Iruñera eta beranduago Zaragozako Unibertsitatera. Ikasketak bukatu eta diplomatzean, Madrilera lanera joan zen, "Puerta del Hierro" klinikara. 1973an Buenos Airesera (Argentina) joan zen, kirurgia kardiobaskularrean lan egitera. Hiru urte beranduago, Espainiara itzuli egin zen. Zaragozan finkatu egin zen, hasieran Quirón klinikan eta beranduago "Miguel Servet" ospitalean lan egiteko. Urte askoz Espainiar Erizaintza eta Kardiologia Elkartean eta Erizaintza Intentsiboaren eta Unitate Koronarioen Espainiako Elkartean jarduten egon zen. Horrela, "Miguel Servet" ospitalean endokrinologia zerbitzura pasatzea lortu zuen.

#### Bizitza artistikoa 
Aldi berean eta bere kabuz, autodidakta baita, margolaritza lantzen hasi egin zen. Betidanik izan denez inpresionismoaren eta ekialde hurbilaren mireslea, alderdi desberdin horiek inspiratu egiten diote bere lanetarako. 20 urtez erizaintzan eta beste pertsonak zaintzen egonda, 1990ko hamarkadan bere alde artistikoan zentratzea erabaki zuen. Agonera (Zaragoza) bizitzera joan zen eta inguru horretan, bere ezagunen kemenak bultzatuta, obrak sortzen eta hauek aurkezten hasi egin zen.

Horrela, urteak igarota, bere estilo piktoriko propioa sortzea lortu zuen. Kolorea modu oso pertsonalean baliatuz, grabatua eta sumi-e teknikak zeta gainean eta japoniar paperaren gainean aplikatu egiten ditu. Obrak osatzeko, artistak bere gustu pertsonala naturako elementu bereziekin nahastu egiten du, adibidez urarekin.

Berezitasun bezala, berak ez die lanei izenbururik jartzen. Arricivitak bere momentuko sentimenduekin sortzen dituenez obrak, hauek ez mugatzeko eta ikusleak nahi eta ahal bezala askatasun osoz bere lanari hurbiltzeko, hauek izenik gabe utzi egiten ditu. Bere helburua bakoitzaren sentimenduak kolorearen eta ehunduraren bidez azaleratzea da .

## Obrak 
Inmaculada Arricivitak material eta teknika desberdinak aztertu eta erabili ditu bere ibilbide artistikoan zehar. Zenbait euskarri erabiltzen ditu.

Arricivitaren obra asko ehunezko euskarrian sortuak dira, zeta gainean egiten diren japoniar margoengandik duen influentzia dela eta. Hala ere, bestelako euskarriak ere erabili izan ditu, hala nola papera, taula edo mihisea.

Zetaren ehunduraren bidez, Arricivitak bere sormen-prozesu pertsonala eta intimoa garatzen du. Horrela, introspekzioarekin eta bere barne-pentsamenduekin lotutako ideiak zetazko euskarri materialean irudikatzen saiatzen da .

Artistak euskarri hau bere lanetan berrikuntzak sartzeko eta material zein teknika berriak aztertzeko baliatzen du, artearen sorkuntza prozesuaren alderdi desberdinetan sakontzeko aukera ematen diolako.

Bere lan akriliko askok sentsazioak, intuizioak edo barne mugimenduak azaleratzea dute helburu, maiz modu abstraktuan. Arricivitak margo akrilikoa modu epel, sakon eta sutsuan aplikatzen du, ikuslearengan esperientzia pertsonal bat sortzea bilatuz .

Artistak estetika tradizionaletik aldenduz eta bere intuizio artistikoa jarraituz lantzen ditu bere grabatuak. Obra horietan koloreak presentzia nabarmena dauka. Lerro eta testura desberdinak koadroaren kolorearekin konbinatzen ditu, artistarentzat orekatuak dauden obrak sortzeko.

## Sariak 
* Urrezko izurdea, Arte Bisualen Sari Nagusia, Cesenatico (Italia), 1999.
* Zilarrezko domina A.V.I.S. Sari Nazionalean, Catanzaro (Italia), 2000.
* Mercosur Areto Internazionaleko erakusketan (Argentina)
** Lehen postua teknika mistoetan, 2001.
** Hirugarren postua grabatu eta margoan, 2002.
** Bigarren postua margoan eta Juanito Laguna saria, 2003.
* Alexandriako XXII. Bienal Internazionalean ohorezko saria, Alexandria (Egipto), 2003.
* Art Beyond Boundaries erakusketako Sumi-E sari internazionala, Tokio (Japon), 2025.

## Erreferentziak